CELEX: 62010CO0205
Language: hu
Date: 2011-01-12 00:00:00
Title: A Bíróság (ötödik tanács) 2011. január 12-i végzése. # Heinz Helmuth Eriksen (C-205/10 P), Bent Hansen (C-217/10 P) és Brigit Lind (C-222/10 P) kontra Európai Bizottság. # Fellebbezés - Kártérítési kereset - A thuléi (Grönland, Dánia) nukleáris baleset közegészségügyi következményei - 96/29/Euratom irányelv - Valamely tagállammal szembeni intézkedések Bizottság általi elfogadásának elmulasztása. # C-205/10 P., C-217/10 P. és C-222/10 P. sz. egyesített ügyek

A Bíróság (ötödik tanács) 2011. január 12‑i végzése – Eriksen és társai kontra Bizottság
      (C‑205/10. P., C‑217/10. P. és C‑222/10. P. sz. egyesített ügyek)
      „Fellebbezés – Kártérítési kereset – A thuléi (Grönland, Dánia) nukleáris baleset közegészségügyi következményei – 96/29/Euratom irányelv – Valamely tagállammal szembeni intézkedések Bizottság általi elfogadásának elmulasztása”
      1.                     Kötelezettségszegés megállapítása iránti kereset – A Bizottság keresetindítási joga – Diszkrecionális joggyakorlás – Magánszemélyek
            azon jogosultsága, hogy a Bizottság álláspontját követeljék – Hiány – A mentességek biztosítására vonatkozó bizottsági hatáskörrel
            való kapcsolat – Hiány (EK 226. cikk; EA 141. cikk) (vö. 42–43., 56., 67. pont)
      2.                     Szerződésen kívüli felelősség – Feltételek – Jogellenesség – Az a tény, hogy a Bizottság nem indított kötelezettségszegés
            megállapítása iránti eljárást – Jogellenességet nem megvalósító tény (EK 226. cikk és EK 288. cikk, második bekezdés; EA 141. cikk)
            (vö. 52–53. pont)
      3.                     EAK – Szerződés – Hatály – Katonai területre tartozó tevékenységek – Kizártság – Katonai nukleáris baleset közegészségügyi
            következményei – Hatás hiánya (EAK‑Szerződés) (vö. 66. pont)
      Tárgy
      
         
               A Törvényszék (negyedik tanács) T‑516/08. sz., Eriksen kontra Bizottság ügyben 2010. március 24‑én hozott azon végzése ellen
                  benyújtott fellebbezés, amellyel a Törvényszék – mint nyilvánvalóan minden jogi alapot nélkülözőt – elutasította a fellebbező
                  által állítólagosan elszenvedett azon kár megtérítése iránti keresetet, amely annak következtében érte, hogy a Bizottság elmulasztotta
                  megtenni a szükséges intézkedéseket Dániának arra való kötelezése érdekében, hogy az megfeleljen a munkavállalók és a lakosság
                  egészségének az ionizáló sugárzásból származó veszélyekkel szembeni védelmét szolgáló alapvető biztonsági előírások megállapításáról
                  szóló 96/29 irányelvnek (HL L 159., 1. o.; magyar nyelvű különkiadás 5. fejezet, 2. kötet, 291. o.), és rendelkezéseit alkalmazza
                  a thuléi (Grönland) nukleáris baleset által érintett munkavállalók esetében, valamint hogy a Bizottság figyelmen kívül hagyta
                  a fenti baleset közegészségügyi következményeiről szóló, 2007. április 20‑i európai parlamenti határozatot (720/2002 petíció,
                  2006/2012[INI]).
               
            Rendelkező rész
      1)         A Bíróság a fellebbezéseket elutasítja.
      2)         A Bíróság H. H. Eriksent, B. Hansent és B. Lindet kötelezi a költségek viselésére.